**MICROBIOMUL UMAN ȘI ACTIVITATEA CREIERULUI**

Corneliu D Zeana

Descoperirea interferențelor dintre ansamblul florei intestinale și organsimul uman cu diversele sale componente a revoluționat medicina modernă, deschizândvaste  domenii de cercetare . Era chimizării (îndeosebi a agriculturii) și a preparării semiindustriale și impregnate de substanțe străine a hranei a bulversat raportul dintre microbionta intestinală și organism.

Sistemul nervos central și cel imunitar primesc alte tipuri de semnale, iar acestea le alterează activitatea. În consecință, s-a modificat spectruil patologiei per ansamblu, dar și modul în care se manifestă și evoluează diverse îmbolnăviri. Diencefalul și masa neuronală a substanței reticulate își schimbă activitatea sub influența mesajelor microbiotei, ceea ce se reflectă asupra sistremului endocrin, imunitar și metabolismului celular.

Deosebit de interesantă este afectarea psihicului uman ca urmare a modificărilor microbiomului. Stările depresive și anxietatea au dobândit o mare răspândire. O uriașe industrie farmaceutică încearcă să le combată. Acestea sunt tulburări pe care le considerăm funcționale, dar înmulțirea explozivă a cazurilor de boală Alzheimer poate recunoaște, între diversele cauze  prea puțin înțelese și alterarea microbiomului uman.

Se acumulează tot mai consistente dovezi că microbiomul poate fi influențat prin felul alimentației, ceea ce a deschis calea utilizării pre și probioticelor. Specia umană, care s-a dovedit atât de distrugătoare pentru echilibrul natural al planetei se vede acum amenințată de propria expansiune excesivă. În ce măsură revenirea echilibrului mai este posibilă?